เห้หุย

เห้หุย("แลพวกเทาเจียดขันทีซึ่งเปนผู้ใหญ่นั้นเก้าคน ชื่อเตียวต๋งหนึ่ง เตียวเหยียงหนึ่ง ฮองสีหนึ่ง ต๋วนกุยหนึ่ง เหาลำหนึ่ง เกียนสิดหนึ่ง เห้หุยหนึ่ง ก๊กเสงหนึ่ง เชียกงหนึ่ง เปนสิบคนทั้งเทาเจียด ถ้าขุนนางผู้ใดมิได้อยู่ในโอวาทก็ให้ถอดเสีย ผู้ใดอยู่ในบังคับบัญชานั้นก็ให้ยกตั้งแต่งขึ้น แลเทาเจียดกับพวกเก้าคนนั้นตั้งชื่อตัวเปนสิบเสียงสี")  เทียบกับ (後張讓、趙忠、封諝、段圭、曹節、侯覽、蹇碩、程曠、夏惲、郭勝十人朋比為奸，號為「十常侍」。) สามก๊ก (ซานกั๋วเหยี่ยนอี้) ตอนที่ 1. มีชื่อในภาษาจีนกลางว่า เซี่ย ยฺวิ่น () เป็นขันทีราชสำนักและขุนนางชาวจีนในช่วงปลายยุคราชวงศ์ฮั่นตะวันออก (東漢 ตงฮั่น) เป็นขันทีในกลุ่มสิบเสียงสี (十常侍 ฉือฉางชื่อ) ซึ่งเป็นกลุ่มขันทีที่มีอิทธิพลในรัชสมัยพระเจ้าเลนเต้ (漢靈帝 ฮั่นหลิงตี้) 

 ประวัติ 
ประวัติช่วงต้นของเห้หุยนั้นไม่ทราบแน่ชัด ในรัชสมัยพระเจ้าเลนเต้ (漢靈帝 ฮั่นหลิงตี้; ครองราชย์ ค.ศ. 168-189) เห้หุยได้รับการแต่งตั้งให้มีตำแหน่งเป็นขันทีผู้ถวายงานกลาง (中常侍 จงฉางชื่อ) ได้รับพระราชทานบรรดาศักดิ์ชั้นเฮา (侯 โหว) และได้รับความโปรดปรานอย่างสูงจากพระเจ้าเลนเต้(是時讓、忠及夏惲、郭勝、孫璋、畢嵐、栗嵩、段珪、高望、張恭、韓悝、宋典十二人，皆為中常侍，封侯貴寵，父兄子弟布列州郡，所在貪殘，為人蠹害。) โฮ่วฮั่นชู เล่มที่ 78. เห้หุยเคยช่วยเหลือตังไทฮอ (董太后 ต่งไท่โฮ่ว) พระมารดาของพระเจ้าเลนเต้ในการสะสมทรัพย์สินเงินทอง(進與三公及弟車騎將軍苗等奏：「孝仁皇后使故中常侍夏惲、永樂太僕封諝等交通州郡，辜較在所珍寶貨賂，悉入西省。蕃后故事不得留京師，輿服有章，膳羞有品。請永樂后遷宮本國。」奏可。) โฮ่วฮั่นชู เล่มที่ 10 บรรพหลัง. เห้หุยยังเคยร่วมมือกับขันทีเตียวต๋ง (趙忠 เจ้า จง) ในการใส่ร้ายขันทีลฺหวี่ เฉียง (呂強)(中常侍趙忠、夏惲等遂共搆強，云「與黨人共議朝廷，數讀〈霍光傳〉。強兄弟所在並皆貪穢」。) โฮ่วฮั่นชู เล่มที่ 78.

มีความเป็นไปได้ว่าเห้หุยอาจเสียชีวิตก่อน ค.ศ. 189 เนื่องจากเมื่อโฮจิ๋น (何進 เหอ จิ้น) ผู้เป็นมหาขุนพล (大將軍 ต้าเจียงจฺวิน) ถวายฎีกากล่าวโทษตังไทฮอเมื่อ ค.ศ. 189 มีความที่ระบุในฎีกาว่า "จักรพรรดินีเสี่ยวเหริน (孝仁皇后 เสี่ยวเหรินหฺวางโฮ่ว; หมายถึงตังไทฮอ) ทรงใช้อดีตขันทีผู้ถวายงานกลางเห้หุย..."

  ในนวนิยายสามก๊ก 
ในช่วงต้นของนวนิยายอิงประวัติศาสตร์เรื่อง สามก๊ก (三國演義 ซานกั๋วเหยี่ยนอี้) ที่ประพันธ์ในคริสต์ศตวรรษที่ 14 ระบุว่าเห้หุยเสียชีวิตเมื่อ ค.ศ. 189 โดยภายหลังจากเหตุการณ์ที่ขันทีกลุ่มสิบเสียงสีรุมสังหารโฮจิ๋นในพระราชวัง อ้วนเสี้ยว (袁紹 ยฺเหวียน เช่า) และโจโฉ (曹操 เฉา เชา) ผู้ใต้บังคับบัญชาของโฮจิ๋นนำกำลังทหารบุกเข้าพระราชวังเพื่อกวาดล้างเหล่าขันที เห้หุยพร้อมด้วยเตียวต๋ง, เทียควง (程曠 เฉิง คว่าง) และกุยเสง (郭勝 กัวเชิ่ง) ถูกทหารไล่ตามจนมาถึงหอชุ่ยฮฺวา (翠花樓) ขันทีทั้ง 4 คนก็ถูกทหารสับเนื้อจนละเอียด(趙忠，程曠，夏惲，郭勝四個被趕至翠花樓前，剁為肉泥。) สามก๊ก ตอนที่ 3.("แลเตียวต๋งหนึ่ง เทียควงหนึ่ง เห้หุยหนึ่ง กุยเสงหนึ่ง ขันทีสี่คนเห็นอ้วนเสี้ยวโจโฉทำลายประตูวังเข้ามา ก็วิ่งหนีเข้าไปในสวนดอกไม้ อ้วนเสี้ยวโจโฉก็ไล่ตามเข้าไปฆ่าเสีย แล้วสับเนื้อขันทีสี่คนละเอียดมิให้กากลืนแค้น") 

 ดูเพิ่ม 
 รายชื่อบุคคลในยุคสามก๊ก
 สิบเสียงสี

 อ้างอิง 

 บรรณานุกรม 
 ซือหม่า กวาง (1084). จือจื้อทงเจี้ยน.
 ฟ่าน เย่ (คริสต์ศตวรรษที่ 5). โฮ่วฮั่นชู.
 ล่อกวนตง (คริสต์ศตวรรษที่ 14). สามก๊ก (ซานกั๋วเหยี่ยนอี้).

หมวดหมู่:ขันทีในยุคราชวงศ์ฮั่น
หมวดหมู่:สิบเสียงสี